
— Organo di Servicio di Informacion di Gobierno Antillano 


Recordacion animá di 13 anja di un era nobo den 
cu Proclamacion di Statuut 


Den 13 anja hopi cos por 
pasa, tantu bon como malu, 
pero nos por bisa cu satisfac- 
cion cu den dje último 13 an- 
janan cu a pasa despues cu e 
acta di confirmacion di Sta- 
tuut a ser proclamá cu a tre- 
ce un era nobo den Reino 
Neerlandes, durante di cuá 
Antillas Neerlandes mes a 




















E foto ariba ta mustra e momentu cu President di Staten, Sr. O. R. A. Beaujon, despues di aper- 
tura, a pronunciá su discurso di orden bon documentá, mientras cu mas abou nos ta mira Su Exc. 
Minister-President, Dr. E. Jonckheer, dirigiendo palabra ne mes ocacion di recordacion di Dia di 





Reino (Statuutdag) 1967, cu frasenan di gra 





cuminzá dirigí su destino, ho- 
pi cambionan favorable i 
alentador pa porvenir di nos 
País autónomo den union cu 
e otro dos partnernan, a ser 
planéa, i bastante di nan ya a 
cristalizá na beneficio di ha- 
bitantenan en general di tur 
e cuater territorionan insular 
di cua Antillas Neerlandes ta 


venidero. 





componé. No cabe duda cu e 
automatizacion inesperá cu 
e companianan petrolero na 
Corsow i Aruba, cu tabata e 
principal base riba cua nos 
economía tabata fundá, a in- 
troduci, tabata causa di un 
desempléo grandi cu tabata 
bai subiendo rápidamente se- 
gun nos poblacion tabata au- 
mentá. Sinembargo nos Go- 
bierno, componé di e bloke 
Democratico dje diferente is- 
lanan, uní cu P.P.A. di Aru- 
ba, den un esfuerzo dinámico 
i sin vacilacion, tabata sabi 
di pone man na obra i a 
busca i hanja ayudo di Hu- 
landa i Mercado Común Eu- 
ropéo pa por a cuminza mes- 
ora cu planéa i tuma medida- 
nan rápido pa financiá nos 
gastunan i trece otro fuente- 
nan di entrada pa nos País, 


n importancia i alcance pa nos País den e anjanan 


manera e desarrollo admira- 


Drukkerij De Curagaosche Courant N.V. 





Reino Neerlandes 


ble di turismo pe islanan aki, 
fábricanan di química na 
Aruba, i asina pa otro medio- 
nan interesando capitalísta- 
nan local pa inversion den 
indústria of di otro forma ri- 
ba nos mes islanan. E evolu- 
cion aki a cuminzá ta tuman- 
do ya caba un aspecto cu ta 
prometé hopi pa porvenir pa 
di e manera ei por yega cu 
na nos País mes por bin tin 
oportunidad pa empléo sufi- 
ciente pa tur. 1 den e lucha 
árdua aki nos Gobierno no ta 
laga ningun oportunidad pa- 
sa sin esforzá pa por alcanzá 
e méta ei. Na e momentunan 
aki nos por leza i tende di dos 
empresa Americano, unu cu 
ta traha transistors i e otro 
articulonan electrónico, cu 
tin hopi probabilidad, cu lo 
nan bin establecé aki i esei ta 
significá empléo pa un canti- 
dad grandi di hende, tantu 
muhé como homber. 


Pa loke ta toca e 13 anja- 
nan di nos autonomía tras di 
lomba, nos por ta orgulloso 
en comparacion cu masha 
tantu pais cu pa siglonan i 
otronan pa hopi anjanan lar- 
gu, i ademas cu hopi clase di 
materia prima den nan mes 
suela, no a alcanzá te awor. 


Awor nos tin cu sigui tur 
dia bai cu mayor ánimo i mi- 
hó prepará cu mas experien- 
cia pa sigui hiba nos País 
semper bai mas adilanti, no 
solamente den e sentido ma- 
terial, sino tambe espiritual i 
cultural. 1 esei ta probá ca- 
ba cu ta posibel, contal cu 
cada un di nos di su parti 
contribuí cu loke ta na nos 
alcanse pa huntu cu Gobier- 
no nos por logra di tin e sa- 
tisfaccion personal di hasi 
Antillas Neerlandes, cu ta 
compuesto di un diversidad 











Diabierne, 29 di December 1967, parti di atardi Sra. Rosalina 
M. Neuman a entregá na Su Exc. Mr. N. Debrot y Sra. Debrot, 
un bouquet masha bunita trahá di pluma di gans. Sra. Neuman 
ya ta bon conocí pa su famoso obranam artística semehante den 
pasado. Entre otro Sra. Neuman a yega di regalá su obra 
artísticanan na miembronan di nos Famia Real. Riba e foto 
ta keda di robes pa drechi: Srta. Panneflek, Sra. Debrot, Sra. 
Neuman i Su Exc. Mr. N. Debrot. 

di grupo di isla cu nan pro- 
pio costumbrenan, alcanzá e 
méta cu nos tin nos dilanti, 
cu ta pa cada habitante, door 
di su mes trabou, por goza di 


Sr. J. F. Oldenboom acep- 
.tando un premio na nom- 
ber di P.S.V. for di man 


di Gobernador di Antillas. 


tur clase di felicidad i un bi- 
da honrado i decente. 


Celebracion di e recorda- 
cion aki e anja cu a caba ta- 
bata mashá animá, cu recep- 
cionnan, competencia den ho- 
pi clase di deporte, pa cuá 


Sr. Manfred Curiel ta 
ricibi un premio serca 
Minister-President. 


bunita copanan i trofeonan a 
ser poné disponibel, manera 
nos por a leza i weita foto- 
nan di prensa local. 


Den e reunion solemne cu 
Staten a tene dia 15 di De- 

Sr. E. Monte, President di 
Ambtenarenbond na Cor- 
sow, dirigiendo palabra 


den presencia di Goberna- 
«E 


or, Ministernan i Wnd. 
Gezaghebber durante en- 
tréga di premionan ne 
ganadornan pa diferente 
eventonan. 


cember 1967 pa conmemorá 
"Dia di Reino”, tantu e Pre- 
sident di Staten, Sr. O. R. A. 
Beaujon, den su discurso di 
apertura, como e contesta di 
Su Excelencia Minister-Pre- 
sident di Antillas Neerlan- 
des, Dr. Efrian Jonckheer, a 
papia detalladamente riba 
nificado di nos Statuut, i nan 
a mustra cu palabranan clá 
i bon pensá riba e medida- 
nan cu Gobierno ta bai tuma 
pa alza economíá i situacion- 
nan social di nos País, mane- 
ra más i mihó casnan pa pue- 
blo, salubridad público, mas 
i mas mihó entendimiento 
entre trahador i dunadó di 
trabou. Tambe representa- 
cion di Antillas Neerlandes 
den estrahería lo mester bi- 
ni mas na realce, principál- 
mente den dje paisnan den 
dje hemisferio cu nos ta bi- 
ba adén. Tur esakinan ta 
asuntonan cu Gobierno ta 
trahando duro ariba pa nan 
por ser realisá cu menos de- 
móra posibel. Laga nos spe- 
ra cu poder di Dios cu e la- 
bornan aki di nos Gobierno 
lo resultá exitóso den tur 
sentido di palabra na bienes- 


tar di Antillas Neerlandes cu 


nos esfuerzonan positivo. 


Diamars, 19 di December 1967, tabatin un ceremonia amical, 
durante di cua personal di R.V.D. a tuma despedida di Sr. C. H. L. 
(Guèguè Tweeboom (foto: meimei) kende a bandoná servicio di 
Gobierno, i ta un dje promé personanan cu a traha na Servicio 
di Informecion di Gobierno for di 1 di Augustus 1956, tempu 
cu e dienst a keda estableci. E ta conocí pa su lealtad i bon 
comportacion. Nos mihó deseonan ta acompanjá Guèguè den 
futuro pa su bienandanza en general. 

AÑA 1968 TA PROMETÉ PRINCIPIO POSITIVO DI MEHORA PA FUTURO 
120 Miljon Florin Antillano disponible pa segunda fase dje plannan 


Ta bon conocí caba cu 
cuantu energía Gobierno di 
Antillas Neerlandes, ya ta 
basta anja caba, ta haciendo 
tur clase di esfuerzo, prepa- 
rando i presentando plannan 
na Hulanda pa drecha situa- 
cion di e seis islanan cu ta 
componé nos Pais, pa por au- 
mentá nos economia i turis- 
mo, i asina trece oportunidad 
pa duna trabou pa e cantidad 
grandi di desempleadonan, 
cua, di acuerdo cu crecemen- 
tu dje poblacion, ademas tur 
dia ta aumentá. E ayudo i 
cooperacion aki tan necesa- 
rio, tambe ta bini for di 
E.E.G. (Mercado Común Eu- 
ropéo). Manera a ser publicá 
den nos número anterior, na 
ocasion di bishita na Antillas 
di Su Exc. Vice-Premier di 
Hulanda, Drs. J. A. Bakker, 
na September di anja pasá, 
Gobierno Antillano a logra 
caba pa cuminzá mas lihé po- 
sibel cu construccion di 336 
volkswoning i cu un exten- 
sion grandi di dok pa drecha- 
mentu di bapornan mucho 
mas grandi cu te awor te ca- 
so, a fin di por principiá mas 
lihé na aliviá e asunto di de- 
sempléo. 

Na fin di November 1967 
segunda Cámara di Reino 
Neerlandes a duna su apro- 





CURACA 


bacion pa sigui duna ayudo 
financiero na Surinam i An- 
tillas Neerlandes. Aki ta tra- 
ta di un suma total di 480 
miljon florin Hulandes, loke 
ta significá cu pa Antillas 
Neerlandes a ser aprobá un 
suma total di como 120 mil- 
jon florin Antillano pa ehecu- 
cion dje segunda fase di e 
plannan pa varios anja cu a 
ser presentá door di Gobier- 
no. Despues di consultanan 
serio i minucioso, a keda 
aceptá cu e segunda fase 
mencioná aki riba lo consis- 
tí di un regalo di 48 miljon 
florin, un fianza di loke ta 
ser yamá *”suave” di 42 mil- 
jon florin, i e sobra na prés- 


tamonan mas pisá di 30 mil- 


jon florin. 

Tabata debí na e trabou 
eficaz i duro di nos Minister- 
President, Su Exc. Dr. E 
Jonckheer, cu - en compara- 
cion cu e promé fase dje 
plannan pa varios anja - e 
condicionnan e biaha aki ta 
muchu mas favorable pa nos. 
Esei por ehemplo ta visto de- 
bí na e echo cu pa e présta- 
monan ”suave” durante dje 
promé 5 anjanan lo no tin cu 
paga interes. Mescos tambe 
den caso dje fianzanan mas 
pisá durante dje promé 5 an- 
janan lo paga solamente un 


interes di 3 porciento. Des- 
pues dje 5 anjanan ei e por- 
centaje di interes normal lo 
ser estipulá pa e projectonan 
rendable. 

Land i e cuater territorio- 
nan insular a traha listanan 
di cierto projectonan, cu a 
ser entregá na Gobierno 
Neerlandes. Cada projecto 
riba su mes ta ser considerá 
debidamente door di e Go- 
biernunan di Antillas Neer- 
landes i di Hulanda. 

Na e segunda fase aki dje 
plannan pa varios anja ta 
pertenesé entre otro finanza- 
mentu di Antilliaanse Lucht- 
vaart Mij. (ALM), extension 
dje areaal (terreno) dje 
vliegveldnan den Antillas 
Neerlandes, extension di Dok 
Mij. na Corsow, centronan di 
ofishi (vak) pa personanan 
adulto i promocion di agri- 
cultura, cria i pesquería riba 
tur e islanan. Riba e lista 
tambe tin un school di ofishi 
pa personal di hotel, pa tur e 
islanan construccion di hotel- 
nan i atraccionnan pa turis- 
tanan. Ademas por mencioná 
construccion di un asilo pa 
enfermonan mental, traha- 
mentu di camindanan pa me- 
horacion di e infra-estructu- 
ra riba tur e islanan. 

Na Aruba i Corsow exten- 


sion di e fabricanan i distri- 
bucion di awa i mescos tambe 
tur dos e islanan aki tin un 
projecto importante pa tra- 
ha riolering. 

Pa Bonaire tin riba progra- 
ma extension dje pier i vlieg- 
veld. 

Pa Islanan Ariba e pier di 
St. Maarten ta projectá pa 
ser extendé i e vliegveld di 
St. Eustatius lo ser endurecé. 


Por último e projecto ta 
proveé pa tur e islanan con- 
struccion di un cantidad 
grandi di volkswoning cu ta 
di masha importancia. 


E aprobacion cu parlamen- 
to di Hulanda a duna ta un 
paso grandi caba den dje bon 
direccion i Gobiernu di An- 
tillas ta spera cu ya den anja 
1968 diferente dje projecto- 
nan lo por cuminzá ser ehe- 
cutá. Fuera di esei, manera 
ya a ser duná di conocé caba 
na otro ocacion, Gobiernu ta 
hibando un politica di desar- 
rollo social den tur sentido, i 
ta di masha importancia pa 
por yega pronto na un me- 
horamiento responsabel di 
cuido médico; pesei Gobiernu 
ta tratando duro pa trece un 
aseguro general pa enferme- 
dad pa henter poblacion di 
nos Pais. 


Durante anja cu a caba a cuminzá cu construccion di Holiday Inn Curaçao, cua ta planeá pa bini clá rápidamente. E idea tá pe 
bini cu 200 cuarto i manera nos lectornan lo por a weita ya e trabounan riba Rif ta basta avanzá i ta bai full speed. E: foto aki 
ta duna un idea con ora e ta clá lo e bin keda. Door di esfuerzo di Su Exc. Minister F. J. Tromp, Aruba tambe lo hanja un hotel 
semehante, algu mas grandi i luhoso cu esun di Corsow. Su construccion tambe lo principiá mas lihé posibel pe ser realizá na fin 
di e anja aki. E esfuerzonan aki di nos Gobierno indudablemente ta bin contribuí atrobe na duna trabou na basta hende i na mehára 
di economia di nos País. 

NOTICIANAN OFICIAL DI IMPORTANCIA 


Cuminzando 18 di October 
1967 a ser instituí na Bonai- 
re un curso di fotografía. Pe 
curso aki Inspector di En- 


senjanza ta admití e alumno- ` 


nan di ”voortgezet onder- 
wijs? escohi door di directi- 
va di e Stichting ”Jeugd- 
werk Prinses Beatrix”. E 
curso lo dura a lo sumo dies 
luna, mientras cu e lesnan ta 
ser duná a base di 3 ora di 
les di 45 minuut pa siman, 
cua lo tuma lugar den Jeugd- 
huis ”Jong Bonaire” i e pa- 
go pa les lo ta f 1,— pa luna 
pa cada cursista. 


A OS 


Na Bonaire a keda instalá, 
cuminzando for di 20 October 
1967, un curso di boetseren. 
Inspector di Ensenjanza ta 
admiti ne curso e cursistanan 
di 12 anja i mas edad nom- 
brá door di e directiva di Cul- 
tureel Centrum Bonaire, i 
nan lo ta dividí den grupo- 
nan, cada bes di 20 cursista 
te un máximo di dos grupo. 
E curso lo dura a lo sumo un 
anja; e oranan di les lo ta di 
45 minuut pa siman i pa cada 
grupo dos biaha. E lesnan lo 
tuma lugar den jeugdhuis 
”Jong Bonaire”, mientras cu 
costo dje les ta f 1,— pa lu- 
na pa cada cursista. 


li: 


Diamars, 28 november 
1967, e contractnan pa en- 
tréga dje promé instalacion 
di e schoolnan di EEG (Mer- 
cado Común Europeo) pa 
Aruba, a ser firmá door di Su 
Exc. Minister di Finanzas, 
F. J. Tromp, na nomber di 
Antillas Neerlandes i door 
dje directivanan of represen- 
tantenan di e firmanan local 
na Departamento di Finan- 
Zas. 


E entréganan ta sosodé 
door di dies firmanan, di cuá 
8 ta establecí den Antillas 
Neerlandes i 2 na Hulanda. E 
firmamentu door dje empre- 
sanan Hulandes lo tuma lu- 
gar na Kabinet di Minister 
Plenipotenciario di Antillas 
Neerlandes na Den Haag. Ei 
lo ta presente tambe e Con- 
trolador apoderá of su repre- 
sentante i e representante- 
nan di Centraal Bureau voor 
Welvaartszorg, Bureau dje 


Plaatselijk Ordonnateur di 
E.O.F. E entréganan ta des- 
tiná pa 12 school, cua ta ser 
extendi i construí na Aruba i 
ta ser financiá door di Mer- 
cado Común Européo. Ta 
trata aki di extension di dos 
lagere school, un tecnico i 
dos huishoudschool i con- 
struccion nobo di dos lagere, 
dos B.L.O. un tecnico i dos 
huishoudschool. E instala- 
cionnan en total ta suma 
NAf 679.000, —. 

E promé instalacionnan ta 
consistí di mobilario, draai- 
banknan i otro mashiennan 
pa schoolnan tecnico, mate- 


rial pa gymnastiek, apara- 


turanan pa uso di cas pe 
huishoudschoolnan i cierto 
otro articulonan i necesidad- 
nan pa e schoolnan. Entre- 
ga lo sosodé denter dje perio- 
do'di 20 di Juni te 14 di Juli 
1968, tempu cu e schoolnan 
lo ta clá. 


Ad 


E anja cu a caba Gobiernu 
a trece un diferencia favora- 
ble den dje suma di kerstbo- 
nus cu ta ser pagá na e per- 
sonanan casá cu tin jiu, den 
sentido cu pa cada jiu bou 
dje edad di 18 anja, riba e 
suma cu ta ser duná na cada 
hende casá cu no tin jiu, lo 
ser duná además e suma di 
f 5,—, te na un maximo di 
tres jiu. Por lo tanto e su- 
manan a bira: pa esnan cu 


no ta casa f 30,—, pa esnan 
casa sin jiu f 40,—, pa es- 
nan casa cu 1 jiu f 45,—, es- 
nan cu 2 jiu f 50,—, i esnan 
cu 3 jiu f 55,—. 

O PERUT 


Debí cu e coneccion telefó- 
nico i telegráfico entre Cara- 
cas i Corsow i vice versa ta- 
bata laga hopi di deseá du- 
rante varios anja caba a bini 
tratando di busca un solu- 
cion pe asunto aki i porfin a 
yega na un acuerdo den for- 
ma di un loke nan ta yama 
comunicacion troposcatter cu 
un máximo di 72 canalnan te- 
lefonico, di cua un of mas di 
e canalnan telefónico por ser 
separá den varios kanalnan 
telegráfico. Un semehante 


comunicacion ta trece cuné 
cu e recepcion por ser exten- 
dé mucho mas aleu i mihó. 





E aparaturanan necesario ta 
masha complicá i pa cuá ta 
necesario un cooperacion ma- 
sha íntimo. Pesei un contract 
a ser firmá entre Lands Ra- 
dio i Telegraafdienst y e 
Compania Anónima Nacional 
Teléfonos de Venezuela, cua 
a ser firma diabierne 8 di 
December último door di 
Dr. Jorge Armand na nom- 
ber di CANTV y Ir © J. 
Mol pa Landsradio- i Tele- 
graafdienst. Ne acto aki ta- 
bata ademas presente Dr. 
L. G. Sotillo Gomez, Dr. M. 
Dubuc di CANTV, Dr. J. So- 
riano di Ministerio di Comu- 
nicaciones di Venezuela. 


e, A > 


Na ocacion di entréga -dje 
school di E.E.G. (Mercado 
Común Européo) na St. Eus- 
tatius Gezaghebber di Isla- 
nan Ariba, Sr. J. J. Beaujon, 
a manda un telegram pe re- 
presentante di EEG, den cua 
ela agradecé na nomber di 
henter poblacion i Bestuur, 
pa realizasion dje proyecto 
aki cu ta di tantu importan- 
cia pa desarrollo dje isla i ta 
invité pa participá ne inaugu- 
racion oficial dje school. 


Ri E 


Di acuerdo cu un besluit 
di Su Exc. Minister di Justi- 
cia for di 1 di December úl- 
timo Antillas Neerlandes a 
introducí e kaarchinan E.D.- 
internacional, lo cual a ser 
duná di conocé na e compa- 
nianan di avion cu e partici- 
pacion cu nan mes mester 
druk e kaarchinan aki. Tam- 
be e companianan ei a ser 
atendé riba e echo dje obliga- 
cion cu listanan di pasahero- 
nan mester sigui ser entregá. 
E kaarchinan aki por ser 
compará cu e formularionan 
cu ta ser usá na Merca i e 
pasaheronan ta yena nan 
promé cu nan yega na Hato 
den dje avion mes. E medida 
aki ta pa trata di yega na e 
manera pa e pasaheronan 
por caba di cumpli cu cierto 
exigencianan necesario mas 
lihé cu ántes na nan yegada 
aki, ademas en vista cu lo bi- 
ni Antillas e avionnan mas 
grandi. 








Yegada na Bonaire dje ba- 
por di turista ”Regenfjord” 
na November 1967 tabata al- 
gu único den historia dje isla 
aki. E bapor di 18.600 tone- 
lada a keda aya for di mainta 
te mas o menos un or di 
merdia. Por bisa cu henter 
Bonaire, for di Gobierno dje 
isla te e ultimo ciudadano a 
hasi bishita dje turistanan un 
evento cu lo ta dificil pa nan 
lubidá. Nan a hanja un aco- 
hida sublime y di tur manera 
cu tabata na alcance a ofre- 
cé nan tur clase di diversion 
cu e isla bunita aki por ta 
disponé di dje. Awor ta di 
spera cu den futuro Bonaire 
lo sigui goza di mas y mas 
bishita di turistanan pa di e 
manera ei contribuí ne es- 
fuerzo grandi cu Gobierno ta 
hasi pa halza economía di Bo- 
naire. 


AS 


Dia 22 di November 1967 
Su Exc. Gobernador Mr, N. 
Debrot a efectuá oficialmen- 
te ponementu na operacion 
dje Hydrosulphurizer cu an- 
nex né un Platformer y Hy- 
drotreater, cu Shell Curacao 
N.V. a caba di construí, loke 
a sosodé den presencia di un 
cantidad grandi di autoridad- 
nan di Gobierno Central, Ter- 
ritorio Insular, i hopi otro 
dignatarionan di e comuni- 
dad Antillano. E Hydrosul- 
phurizer nobo aki ta saca e 
zwafel cu tin den dje compo- 
nentenan di e zeta combusti- 
ble. Den dje Platformer 
naphtha, cu ta un sorto di 
gasolin pisá, ta ser transfor- 
má den gasolin di mas balor 
pa motor i pa avionnan, 
mientras cu e Hydrotreater 
ta purificá e producto cu ta 
bai den dje Platformer. E 
planta nobo aki ta di gran 
importancia pasobra e ta yu- 
da evitá sushamentu di aire 
den poblacion compacto, ma- 
nera na Merca, caminda tin 
leynan masha fuerte riba e 
asunto aki. Cu e reforma aki 
awor Shell por producí pro- 
ductonan cu por  competí 
cumpliendo asina cu e exi- 
gencianan Americano. Con- 
struccion dje planta nobo aki 
a cuminzá for di Augustus di 
1966. Cu e adquisicion aki 
Shell Curacao N.V. a hasi un 
paso formal mas pa sostené 

nos industria petrolera den e 
competencia mundial. 


dee 


Diarazon 14 di December 
1967 pa 5'or di atardi ex- 
vice-premier di Hulanda i 
kende awor ta miembro di 
Raad van State, Drs. H. A. 
Korthals, a pone e promé pie- 
dra pe brug nobo riba Spaans 
Lagoen na Aruba, cu ta ser 
trahá cu plakanan di EEG. 
(Mercado Común Europeo). 
E ceremonia a tuma lugar 
den un acto solemne na unda 
diferente speechnan a ser 
pronunciá den presencia i 
door di alto autoridadnan, 
entre cua Su Exc. Minister 
di Transporte i Comunica- 
cion, Sr. L, Beaujon, Su Exc. 
Minister Sr. J. Tromp, Su 
Exc. Gobernador interino Sr. 
W. F. M. Lampe, Gezagheb- 
ber Sr. O. S. Henriquez, 
miembronan di Bestuurscol- 
lege di Aruba, i miembronan 
di Staten i di e Bestuurscolle- 
genan dje otro territorionan 
insular. E ceremonia a ser 
transmití pa di promé biaha 


diréctamente door di Tele- 
Aruba. 
* * * 
Dialuna 11 di December 


1967 e di 155 anja di existen- 
cia di Drukkerij De Curaçao- 
sche Courant a ser celebrá 
den círculo di directiva i per- 
sonal dje empresa progresivo 
aki. 

Na ocasion di e di 150 an- 
ja di su existencia a ser pu- 
blicá un boeki conmemorati- 
vo bon documentá y ilustrá 
cu ta duna un historia com- 
pleto dje imprenta aki cu ta- 
bata sabi di sigui cu tempu 
desarrollando i modernizan- 
do den tur sentido. 

Fundador di e empresa ta- 
bata William Lee, kende a lo- 
gra den su intento bou di cir- 
cunstancianan súmamente di- 
ficil e tempu aya. Awe ta re- 
caí riba Sr. Pieter Carel Gor- 
sira e honor di ta na cabez 
di Drukkerij De Curacaosche 
Courant N.V., asistí pa Sres. 
Carlos Obediente y J. R. 
Hoffmann, encargá cu e di- 
rectiva diario dje empre- 


sa, cu ta disponé di un 
cantidad considerable di per- 
sonal, tantu di Antillas co- 
mo di Hulanda, cu cada un 
riba nan mes ta saca carra di 
nan imprenta na tur ocasion 

i ta sinti nan mes como si 
fuera ta un famia e impren- 
ta tá. 

”Curacaosche Courant”, cu 
ta e Gazeta Oficial di Gobier- 
no, durante tur e tempu di su 
existencia a ser imprimí ne 
imprenta aki, fuera di toer e 
leinan cu durante di tempu- 
nan a drenta na vigor i asina 
hopi otro trabounan mas di 
Gobierno. 

Nos órgano ” Voorlichting” 
di  Regeringsvoorlichtings- 
dienst, cu tambe ta ser im- 
primí na Drukkerij De Cura- 
caosche Courant, ta haci uso 
di e oportunidad aki pa ofre- 
cé na directiva i personal dje 
empresa, nos mas sincero fe- 
licitacion cu e mijlpaal formi- 
dable cu nan a alcanzá, de- 
seándo cu nan lo sigui sirbi 
nos comunidad pa hopi anja 
mas na beneficio di ambos 
banda. 


ES 


E compania International 
Salt Company na Bonaire dia 
5 di December último a bol- 
be cuminzá cu nan trabounan 
ne salinjanan, despues di un 
receso di mas o menos dos lu- 
na i mei. Segun e director dje 
compania, Sr. Larry Theil- 
garden, a participá, ora cu 
tur e trabounan preparativo 
bini clá, nan lo bai producí 
riba e salinjanan cu ta ocu- 
pá 2.000 hectare, anualmente 
500.000 ton di salu, cual se- 
gun Sr. Theilgarden lo ta e 
exportartikel principal cu 


Bonaire lo exportá. E deci- 
sion aki manera ta di com- 
prendé a trece aumento di 
trabou na Bonaire, ademas di 
contribuí na mehorá econo- 
mia dje isla. 


WENA TA. 


Den nos último número nos 
a publicá cu pronto lo bin es- 
tablecé na Corsow Texas In- 
struments, Inc., cua compa- 
nia lo producí transistors 
semiconductors) i cu na prin- 
cipio lo duna empleo na como 
100 persona, cua cantidad, 
segun circunstancianan de- 
sarrollá, lo por ser aumentá 
na algun cientos, 

Awor nos por informá, 
segun noticianan cu a apare- 
cé den corantnan local tocan- 
te di un industria elec- 
trónica cu tin intencion di bin 
establecé na Corsow, cu en 
berdad contactonan a tuma 
lugar cu Solitron Devices, 
Inc., industria establecí den 
estado di New York, pa nan 
por bin establecé nan mes na 
Territorio Insular di Corsow. 
E negociacionnan ya ta hopi 
avanzá i e intencion tá pa 
den e promé simannan di e 
luna aki caba cu e parti ei, 
despues di cua, tin speranza 
cu durante luna di Januari lo 
por yega na firma un con- 
tract. Ora e asunto aki ta den 
un estado mas avanzá Go- 
bierno lo duna mas publici- 
dad na público tocante tur e 
detallenan. 


cu apertura di 


5 


Algemene Rekenkamer a 
tuma despedida dia 13 di 
December último di Sr. Has- 
so Gabino Henriquez como 
miembro di e colegio mencio- 
ná, di cua ela forma parti for 
di Januari di 1960 i awor, se- 
gun articulo 5, lid 2, di e ley 
tocante Algemene Rekenka- 
mer di Antillas Neerlandes, 
ta hanja su retiro honroso 
door di a alcansá e edad di 
bai cu pensioen. Sr. R. A. C. 
Henriquez, presidente dje co- 
legio a dirigí palabranan di 
elogio bien merecí na Sr. 
Henriquez y a ofrecé un re- 


galu ne ocasion ei. 


E mesun anochi na cas di 
e Presidente tabatin un des- 
pedida mas den presencia di 
Su Exc. Gobernador, Mr. N. 
Debrot, Su Exc. Minister- 
President Dir. E. Jonckheer, 
Su Exc. Vice-Minister-Pre- 
sident, Sr. C. D. Kroon i 
Presidente di Staten, Sr. 
O. R. A. Beaujon. E des- 
pedida aki tabata masha ani- 
má durante cua palabra- 
nan di elogio i agradecimien- 
to a ser dirigí na Sr. Hasso 
Henriquez pe trabou delicado 
cu ela presta den dje colegio 
aki. 


Di acuerdo cu un comuni- 
cacion di Su Exc. Minister di 
Sociale- en Economische Za- 
ken, cu a sali publicá den co- 
rantnan local durante luna 
di December último, ta existí 
den hopi negoshinan e cus- 






Den nos último numero nos a publicá un foto di e último adquisicion riba terreno di medidanan 
pa ricibí i acomodá turistanan entre e diferente islanan, 


CURACAO HILTON 


HOTEL, lo cual mientras tantu a tuma lugar oficialmente di un manera mahestuoso. Esaki ta 
un bista di un parti chikí di e tuntísima concurrencia cu a presencia e acto el, 

tumbra cu durante dje si- 
mannan den cuá un dia di 
fiesta ta cai, e mitar dia li- 
ber dje personal ta caducá. E 
instancianan pa duna aviso 
cu a ser consultá no ta con- 
siderá esei di acuerdo cu e 
estipulacionnan correspon- 
diente dje Arbeidsregeling 
1952. 

E mitar dia liber sí lo ca- 
ducá si esei ta cai riba e dia 
di fiesta, pero den tur otro 
casonan lo e mester ser duná. 
Pesei ta necesario cu cada 
miembro dje personal sabi ri- 
ba cuá mitar dia di siman su 
mitar dia liber ta cai. Esaki 
mester ta fihá por escrito na 
disposicion dje ambtenaarnan 
controlador dje Departamen- 
to di Sociale en Economische 


Zaken. 
X * % 


Cuminzando 2 di Novem- 
ber 1967 a kedá institui den 
territorio insular di Corsow 
un curso di repiticion pa pre- 
paracion pe diploma Pedagó- 
gigo pa Nijverheidsonderwijs. 
Señor Inspector di Ensenjan- 
za ta dicidí e personanan cu 
lo ser admití ne curso, na un- 
da lo duna les den pedagogía 
en general, psychologia en 
general i didactiek. Duracion 
dje curso lo ta máximo 8 lu- 
na i e lesnan lo ser duná den 
un dje lokalnan di Paulus 
College na Groot Kwartier. 
E cursistanan lo paga f 10, — 
pa luna di antemano, entre- 
gando esei na e maestro. Pa 
mas informe por acudí serca 
Sr. J. Droog. 


E % % 


For di 1 di September 1967 
a cuminzá na territorio insu- 
lar di Corsow cu un curso di 
vakstudie Buitengewoon On- 
derwijs, na unda lesnan lo ser 
duná den Ortopedagogía, di- 
dactiek especial, desarrollo 
psychológico, psychiatrie di 
mucha, problémanan social, 
derecho infantíl i proteccion 
di muchanan. Na e curso aki 
lo ser admití e señornan cu 
tin e akte di hoofdonderwij- 
zer, i e damanan cu e akte di 
hoofdleidster di kleuteron- 
derwijs. E curso lo dura a lo 
máximo tres anja, mientras 
cada anja cursal lo corre di 1 
di september te 31 di augus- 
tus. E rooster dje oranan di 
les i e plan di ensenjanza lo 
ser prepará door di Inspector 
di Ensenjanza. 

E  cursistanan ta paga 
f 240,— pa cada anja cursal, 


cua suma lo mester ser pagá 
den cuota mensual di f 24, — 
durante 10 luna i adelantá. 
Pa mas informacion por acu- 
dí serca Srta. Drs. A. C. Win- 
kel i Srta. H. M. Ph. Mendez 
di Departamento di Ensen- 
janza. 


OSO 


Sr. T. R. A. de Palm, bibá 
na Corsow a ser aceptá co- 
mo traductor di acuerdo cu 
Landsbesluit di 8 December 
1967 No. 7: a) pa lenga In- 
gles den i for di lenga Hulan- 
des, i b) for di Papiamentu 
na Hulandes. 


E  % 


Cuminzando for di 1 di Oc- 
tober 1967 den territorio in- 
sular di Corsow a ser insti- 
tuí e ocasion pa ensenjanza 
di „algemene ontwikkeling” 
(cultura general) pa deteni- 
donan (présonan), pa cua e 
lesnan ta ser duná den pisca- 
laat na Koraal Specht. Sr. In- 
spector di Ensenjanza lo dici- 
dí e personanan cu ta bini na 
remarca pe estudio aki, en 
consulta cu Director di Pis- 
calaat i nan lo ta dividí den 
dos grupo. E lo dura a lo su- 
mo un anja. 


OS O 


E Comision cu a ser. nom- 
brá pesei, a duna su rapport 
di resultado di su investiga- 
cion respecto dje accidente di 
caida dje brug nobo riba St. 
Annabaai, E rapport original 
ta skirbi na Ingles. E Comi- 
sion ta consisti di Sres E. L. 
Erickson, Ir V. C, Henriquez, 
Ir. R. A, Hodgson, Ir. H. Kui- 
per, Ir. F. K. Ligtenberg 
(TNO-IBBC di Delft, Hulan- 
da,) i Ir. P.C. de Man (Hefe 
di Openbare Werken). 


E conclusion ta bisa: ”Cu 
despues di consideracionnan 
cuidadoso di tur e echonan 
disponible tocante dje estruc- 
tura na momentu dje defec- 
to i e posible vigencianan cu 
tabata rigi aserca, fuera di e 
manera di e derrumbe riba 
su mes, ta ser concluí cu e 
defecto no por ser atribuí na 
ún factor só. E comision ta 
consciente cu e principál i 
único deficiencia den dje sis- 
tema estructural na momen- 
to dje accidente tabata sinta 
den e condicionnan cu sigur 
tabata debilitamento dje for- 
za di tension dje staal dje 
staafnan Dywidag den dje 
anclage. 














ALTO BISHITA FIN DI ANJA 
NA ANTILLAS 





Drs. A. H. Korthals, ex-Vice-Minister-President di Hulanda i 
awor miembro di Raad van State, na su llegada na aeropuerto 
di Hato na Corsow, a pasa algun dia na cada un dje territorionan 

insular di Antillas Neerlandes. 









Mr. B. W. Biesheuvel, ex-Vice-Minister-President di Hulanda, den 

combersacion cu Minister-President Dr. E. Jonckheer. Mr. Bies- 

heuvel a pasa mayoria di su bishita na Corsow, cu excepcion di 
un dia na Bonaire. ; 





S Mi 





Sr. A. Nys, embahador di Belgica na Venezuela, a hasi un bishita 

di cortesía durante su permanencia na Corsow serca Su Exc. 

Vice-Minister-President Sr. C. D. Kroon, den compania di Cónsul 
di Belgica na Corsow, Sr. Rene Moreno. 





Su Exc. Minister-President di SURINAM “Sr J A. Pengel, di 
bishita na Aruba i Corsow pa mantené e bon relacionnan entre 
e dos partinan di Reino Neerlandes. Tambe tabata forma parti 
di su delegacion cu a acompanjé for di Caracas, Su Exc. Ministro 
di Economia Rakim. Aki nan ta den combersacion cu nos 
: Ministernan Dr. Jonckheer. Kroon, Isa i Petronia, 

CURSO PA FLEGTMENTU DI CABANA NA SABA 


Un industria caséra ta ser rebibí 


Promé cu Shell i Lago a 
bin establecé nan na Corsow i 
Aruba respectivamente, riba 
tur e seis islanan cu ta com- 
poné nos Pais tabata existí 
varios industrianan chikitu, 
manera flegtmentu di som- 
bré, macutu, trabounan di fi- 
lingrana, trahamentu di po- 
ron, i asina varios otro cos- 
nan mas, cu tabata yuda nos 
poblacion pa sostené nan bi- 
da. 






































E ganamentu na e compa- 
nianan petrolero i otro clase 
di negoshinan cu esei a trece 
cuné, cu tambe tabata paga 
sueldonan hopi mas atracti- 
vo, tabata e foco di atraccion 
natural, no solamente pa e 
generacion nobo, sino tambe 
i promé pa esnan cu tabata 
hasi i conocé e ofishinan di 
antes. 

Segun e companianan pe- 
trolero a cuminzá despachá 
hende door di automatizacion 
i despues, ora cu turismo a 
cuminzá bira un industria cu 
mester tene cuenta cuné, te 
cu awor e ta birando un dje 
principal fuentenan di nos 
economia, e necesidad i balor 
di bolbe trece cierto dje in- 
dustrianan chikitu caséra di 
antes back, a resaltá na bis- 
ta. Un dje poco obranan, cu 
sinembargo semper bai a si- 


gui existí, ta e trahamentu 


di kaanchi na Islanan Ariba, 
cu ta conocí, nos por bisa cu 
orgullo, no solamente aki 
bandanan, sino tantu na Eu- 
ropa como na Merca tambe. 
Awe nos ta publicá algun 
foto tocante flegtmentu di 
cabana i trahamentu di som- 
bré na Saba. Na principio di 
Februari 1967 nan a cuminzá 
cu un curso pa flegtmentu di 
cabana na Saba cu un total 
di 33 participante; algun di 
nan a cai afor, pero otro a 
bini aserca, di moda cu e to- 
tal a keda mas o menos igual. 
E curso ta tuma lugar duran- 
te dos merdia tur siman. Ta 
fácil pa comprendé cu e tra- 
bou aki casi por a desaparecé 


por completo, pasobra a re- 
sultá cu mester a hasi un pe- 
ticion especial riba dos perso- 
na ya di edad avanzá, cu ta 
Susannah Blijden di 77 anja 
di edad, riba e foto na man 
drechi mas ariba i kende ta 
traha cu e sombré den su 
man, i Maud Linzey di 73 an- 
ja di edad, kende ta riba e 
mes foto ta flegt e cabana. 
Riba e otro fotonan nos 
lectornan por weita na man 
robes ariba: Anastatia Sim- 
mons ta corta e cabana, bou 
di dje Geraldine Hassell ta 
flegt e "sinta” cu cua e som- 








bré ta worde trahá, mas abou 
un parti dje klas na obra, i 
banda di esei un belleza di 
Saba, Rose K. Hassell, cu e 
producto final local bistí. 

E alumno mas bieeuw tin 
65 anja i esun mas hoben tin 
8 anja di edad. E curso aki 
no ta únicamente cu e inten- 
cion di sinja flegt pa traha 
sombré, pero tambe pa traha 
macutu, tas i otro cosnan por 
estilo. Ta di spera cu na tur 
e islanan e bon ehemplo 
aki lo cai den bon terra 
pa por resurgí atrobe mas 
dje industrianan chikitu ca- 
séra di antes, cu además di 
trece un entrada pa esnan cu 
ocupá nan cuné, lo contribuí 
na cierto grado na mas 
atraccion pa turistanan cu ta 
bishitá nos Pais, 

DISERTACION DI DR. E. JONCKHEER DEN CASA SINDICAL TOCANTE 


Durante un reunion cu a 
tuma lugar den Casa Sindi- 
cal na Pietermaai, a peticion 
di directiva di Petroleum 
Workers Federation of Cura- 
cao, Dr. Efrain Jonckheer 
a tene un disertacion 13 di 
December riba significacion 
di "Dia di Reino” den presen- 
cia di un numeróso audien- 
cia. 

Despues cu Sr. L. A. Hooi, 
Presidente di e departamen- 
to di Publicidad i Promocion 
di P.W.F.C. a habri e reunion 
a toca himno Antillano, i ela 
duna palabra na Su Exc. Dr. 
E. Jonckheer. 


Tirando un bista riba e pe- 
riodo di diestres anja cu An- 
tillas Neerlandes ta goza di 
autonomía, 'Dr. Jonckheer 
den su disertacion ta yéga ne 
conclusion cu nos por mira 
porvenir cu optimismo i cu e 
punto mínimo riba terreno di 
nos economía ya ta algu cu 
ta pertenecé na pasado. 

Su Excelencia a duna un 
splicacion detallá tocante sig- 
nificacion di "Dia di Reino”. 
Ela mustra cu den e tempu 
di kolonialismo, Antillanonan 
tabata pasa pa mas bien ciu- 
dadanonan di segundo rango, 
tantu serca e companíanan 
petrolero, como den circulo di 
autoridadnan. Durante di se- 
gunda guerra mundial un 
grupo di Antillanonan a tu- 
ma e iniciativa pa cuminzá 
traha bon planeá pa porvenir 
di nos pais. 

E lucha pa obtené autono- 
mía tabata duru. E orador a 
bisa: "Nos autonomiá ta ho- 
pi mas profundo i grandi cu 
loke nan ta kere den hopi 
paisnan”, locual ela demos- 
trá cu algun ehemplo. Dr. 
Jonckheer a declará cu ta 
preferibel no menta nomber 
di esnan cu a lucha pa hanja 
e autonomia ei, pa no lubidá 
un of otro nomber, pero sí e 
por bisa cu tabata hopi es- 
nan cu a contribuí. 

Na momentu cu Antillas 
a hanja su autonomía, nos 
situacion económico tabata 
bayendo atrás a causa dje 
automatisacion na e compa- 
nianan petrolero. Gobierno a 
dedicá tur su energía i a ha- 
si gastunan grandi pa pone 
turismo bira un dje fuente- 
nan grandi di prosperidad 
pa Antillas, Ne momentunan 


aki nos por mira resultado- 
nan positivo di esei. 

Dr. Jonckheer a exponé e 
asunto di  industralisacion 
mustrando cu ta un proceso 
cu ta requerí pasenshi pa ye- 
ga né. Awor a lo largo senjal- 
nan ta indicá favorablemente 
den dje sentido ei i ela mus- 
tra riba Texas Instruments 
Corp. di transistors, cu tin 
plan pa bin establecé na Cor- 
SOW. 

E sistema tranquilo di 
nos política i e equilibrio en- 
tre leynan social i capitalis- 
mo, e principal dunadónan di 
trabou, pa cua lo mester 
ofrecé cierto facilidadnan, ta 
di masha importancia. Prosi- 
guiendo, Sr. Jonckheer a 
mustra cu separacion di e is- 
lanan di Antillas den un tem- 





SIGNIFICACION DI “DIA DI REINO” 


Contestando un pregunta 
al respecto, Sr. Jonckheer 
a mustra cu e Statuut ta 
un ”compromiso” na unda 
a trata di laga estipulá e ma- 
yor medida posibel di igual- 
dad. Riba diferente punto no 
ta existí esei entre e tres 
partnernan. Esei ta bini tam- 
be door dje echo cu nan tres 
ta henteramente diferente, 
por ehemplo Hulanda ta con- 
ta cu diesdos miljon di habi- 
tante, na unda ta existí in- 
dústrianan grandi i un pro- 
duccion agraria bon desar- 
rollá, mientras cu e seis isla- 
nan chikí di Antillas ta bíba 
di un economía di duna ser- 
vicio sin ningun materia prí- 
ma di su més. 

Pa vakbondnan, autonomía 
a trece consecuencianan indi- 


Sr, L. A. Hooi dilanti di micrófono dirigiendo palabra ne nume- 

roso concurrencia; sintá ne mesa di robes pa drechi: Sr. H. L. 

Spencer, President di P.W.F.C., Su Exc. Minister-President 
Dr. E. Jonckheer i Sr. J. A. Ilario. 


pu cu hasta nacionnan gran- 
di mes ta busca di asercá 
otro, mester ser evitá. Loke 
Antillas mester hanja ta su 
propio fisonomía. 

E tres fundamentonan, ri- 
ba cuá Statuut ta basá, ta: 
atendé nos mes asuntonan, 
atendé  conhúntamente e 
asuntonan di e partnernan 
den relacion cu Reino, i e 
ayudo económico. Sin e auto- 
nomía cu nos a logra nos lo 
tabata awor den situacion 
caótico enorme. 

Mester paga masha aten- 
cion pa sostén di e tranquili- 
dad política i social na An- 
tillas, pasobra ta esei ta lo- 
ke ta atraé e estranheronan 
i ta pone cu Antillas ta un lu- 
gar ehemplar pa paisnan den 
Caribe i America Latina. 


recto pa nan. Gobierno sem- 
per a influenciá esaki di un 
manera positivo. 

Dr. Jonckheer a splika cu 
na estranhería ainda Antillas 
ta ser considerá como un ko- 
lonia. Loke mester hasi ta 
duna mas relieve na rela- 
cionnan entre Antillas i es- 
tranhería. Ultimo tempunan 
algun Antillano a ser acohí 
den servicio estranhero di 
Reino, loke ta un adelanto, 
sinembargo por ehemplo un 
Minister Plenipotenciaro di 
Antillas na Merca lo mester 
ocupá un posicion mas im- 
portante pe por hanja mas 
representacion. E ta di opi- 
nion cu tin manera di alcan- 
zá esei, por ehemplo su pen- 
samentu ta bai den direccion 
di contactonan comercial cu 





ta existi entre Antillas i cier- 
to paisnan. 

Riba un otro pregunta 
mas, Dr. Jonckheer a bisa cu 
enberdad lo tabata un ideal 
un soberanía completo pa 
Antillas, manera Premier 
Pengel ta ambicioná pa Suri- 
nam, pero e ta puntra su mes 
si esei ta posibel pa nos. No 
cu e ta contra di tal cos, al- 
contrario, pero e no ta weita 
e posibilidad pesei, locual so- 


'lamente lo por á existí ora cu 


Antillas den e sentido econó- 
mico ta pará complétamente 
riba su mes píanan. Si esei 
no ta existí anto e soberanía 
di Antillas lo trece cuné mes- 
ora un situacion koloniaal 
atrobe, door cua nos lo bin 
dependé di un of otro nacion 
poderoso. Lo por presentá 
circunstancianan especial cu 
lo por bin obligá Antillas 
riba un nivel mundial di 
busca e soberanía ei, pe- 
ro e ora ei tambe lo mes- 
ter tin garantíanan di in- 
dependencia completo econó- 
micamente for di otronan. 
Surinam sí por hanja e sobe- 
ranía ei, pero Premier Pen- 
gel tampoco ta lucha pa un 
soberanía prematuro, sino pa 
realizá esei paulatinamente. 
No mester lubida cu Surinam 
ta cincu biaha mas grandi cu 
Hulanda i cu e ta poseé di ri- 
quezanan den su terra ainda 
desconocí. 

Un Statuut manera Comu- 
nidad Británico (Common 
Wealth) a lo largo lo ta un 
posibilidad pa nos tambe, lo 
cual lo por ser alcanzá den 
algun estadio. 

Dr. Jonckheer su conclu- 
sion tá cu existencia di Sta- 
tuut durante diestres anja a 
trece hopi cambionan favora- 
bel i a demostrá na hopi país 
loke kier meen democrácia 
manera e ta ser practicá den 
Antillas Neerlandes. E oca- 
cion dje disertacion intere- 
sante i di gran importancia 
aki a ser clausurá pa Sr. 
L. A. Hooi kende a agradicí 
Su Exc. Dr. Jonckheer pa su 
cooperacion ne recordacion 
di "Dia di Reino”, mientras 
cu e President di P.W.F.C., 
Sr, H. L. Spencer, a entregá 
un regalo adecuado na Dr. 
Jonckheer, terminando e acto 
cu himno di Antillas Neerlan- 
des. 


